اینگیلتره‌نین لیستر شهرین‌دکی پارتلاییشلا باغلی اولدوق‌لاری ادعاسییلا نظارته آلینان  3 شوبهه‌لی‌نین کیم‌لیک‌لری آچیقلانیب.
بریتانیا پولیسین‌دن وئریلن معلوماتا گؤره، 28 فوریه چرشنبه گونو نظارته آلینان آرام کورد (33)، هووکارحسن (32) و آرکان علی، (37) اؤلدورمه و بلمه جینایت‌لرین‌دن موحاکیمه اولونا‌جاق.
حادثه ایله باغلی دونن نظارته آلینان 2 شوبهه‌لی‌نین هویت‌لری ایسه آچیقلانمادی.
پولیس، ترور و یا عیرقچی‌لیک ایله باغلی اولمادیغینی وورغولادیغی حادثه ایله باغلی مطبوعاتا و توپلوما سوروشدورما داوام ائتدیگی مدتده فرضیه‌دن ایمتیناع چاغیریشی ائتدی.
لیستر شهر مرکزینده یئرلشن هینکلی کوچه‌سین‌دکی بینادا بازار گونو آخشام ساعت‌لاریندا پارتلاییش اولموشدو. پولیس، گیریش قاتیندا دوکان‌لارین یئر آلدیغی، 2نجی و 3ونجو قات‌لارین ایسه مسکن اولا‌راق ایستیفاده ائدیلدیگی بینا‌داکی پارتلاییش‌دان، ترورلا باغلی اولدوغونا دایر ایشاره اولمادیغینی آچیقلامیشدی.
پارتلاییشدا 5 نفر حیاتینی ایتیرمیش، 5 نفر یارالانمیشدی
